Venemaa Spetsnazi Ülikool

Venemaa Spetznazi Ülikool, täisnimega Vladimir Putini nimeline Venemaa Spetsnazi Ülikool (vene keeles Российский университет спецназа и́мени В. В. Пу́тина) on eraülikool Tšetšeenias, mis on pühendatud erivägede väljaõppele.

Enesetutvustus kodulehel ütleb kooli kohta, et: "Venemaa Spetsnazi ülikool on valmides maailma suurim ja moodsaim sõjaline keskus, mis pakub eriüksuste väljaõpet. Selle tähtsust Vene Föderatsiooni kaitsevõimele ning terrorismi ja muude ohtude vastasele võitlusele praeguses keerulises geopoliitilises olukorras ei saa ülehinnata."

 Ajalugu 
2013. aastal tegi Tšetšeenia Vabariigi president Ramzan Kadõrov ettepaneku luua Venemaale mitmeotstarbeline kompleks, mis ühendaks kaasaegsed meetodid ja tehnikad spetsiaalsete taktikaliste erialade väljaõppeks. Gudermesis asuv ülikool asutati eraettevõttena, mille ehitusprojekti kureeris Tšetšeenia Vabariigi Venemaa rahvuskaardi ülema asetäitja, endine FSB eriüksuse Alfa liige Daniil Martõnov (alates detsembrist 2020 USA nn Magnitski nimekirjas, s.o. sanktsioonide all). 2015. aastal alustati väljaõppekeskuse ehitamist. 2017. aasta augustis nimetati keskus ümber Venemaa Spetsnazi Ülikooliks.https://www.kavkaz-uzel.eu/articles/297102/ 

2018. aastal valmis Gudermesis uus suurejooneline õppekompleks,Special forces veterans from around the world on their way to Chechnya rbth.com mis asub üle 400 hektari suurusel territooriumil Gudermesi linnas ning hõlmab 95 hoonet ja rajatist.

Kooli eesotsas seisab Daniil Martõnov, kelle Kadõrov 23. septembril 2013 nimetas Tšetšeenia riigipea riikliku abi ametikohale.Распоряжение главы Чеченской Республики от 23 сентября 2013 года №156-рг "О назначении Мартынова Д.В." Eriüksuste väljaõpet teostavad FSB eriüksuse Alfa, samuti Venemaa Sõjaväeluure Peavalitsuse GRU eriüksuse Spetsnaz veteranid.

Ülikool korraldab sageli sõjalist väljaõpet Venemaa Rahvuskaardi eriüksustele. Vahetatakse terrorismivastase võitluse kogemusi välismaiste eriüksuste spetsialistidega.

2015. aastal saavutas ülikooli instruktorirühma koolitatud Venemaa koondis Jordaanias eriüksuste maailmameistrivõistlustel esikoha. Võitluses osales 43 meeskonda 19 riigist, keda esindasid parimad võitlejad üle maailma, sealhulgas Hiina, Iraagi, USA ja Kanada võistkonnad.

2024. aasta algul nimetati õppeasutus ümber Venemaa president Vladimir Putini järgi."Väidetavalt põleb Tšetšeenias asuv Vene erivägede akadeemia" ERR, 29. oktoober 2024

2024. aasta oktoobris tabas kooli droonilöök, mis põhjustas tulekahju.

 Viited 

 Välislingid 
 Koduleht

Kategooria:Venemaa ülikoolid
Kategooria:Tšetšeeni Vabariik